**Voksen menighetsråd**

**MØTEBOK**

|  |  |
| --- | --- |
| Råd: Voksen menighetsråd | |
| Møtested: Voksen kirke | |
| Møtedato: 25.01.18 | Fra kl. 19 |

|  |  |
| --- | --- |
| **Tilstede på møtet** | |
| **Medlemmer** | Tilstede:  Randi Marie Selmer  Ellen Bjerke  Anne Pettersen, sokneprest Knut Ole Hol (sekretær, saksbehandler)  Forfall:  Line Kloster (permisjon)  Hauk Bjerke (permisjon)  Ellen Sveen (permisjon) Bjørn Erik E. Mathiesen |
| **Varamedlemmer** | Ole Sandvik  Karen Therese Sulheim Haugstvedt  Elisabeth Hurwitz Botner  Johannes Søfteland |
| **Andre** | Kari Winger Oftebro, ungdomsdiakon i prostiet  Knut Erik Skarpaas, leder barneutvalget  Thomas Gulseth, menighetspedagog (vikar)  Patrick Konopski, ungdomsleder  Magnus Åbyholm-Brodal, ungdomsleder  Ellen Gimse, ungdomsleder |

|  |
| --- |
| **Behandlede saker Sak 01/18 Godkjenning av møtebok fra menighetsrådsmøte 23.11.17.**  **Sak 02/18 Orienteringer fra stab og utvalg**  **Sak 03/18 Samtale med Barne – og ungdomsutvalget.  Sak 04/18 Bytte møtedato fra 1.mars**  **Sak 05/18** **Menighetens sommerfest.**  **Sak 06/18 Klargjøring av representasjon i MR .**  **Sak 07/18 Eventuelt** |
|  |
|  |

|  |
| --- |
| **Kopier**  **Kopi er sendt til**  Rådets medlemmer og varamedlemmer.  Områdeleder |

**Referat  
Menighetsrådsmøte   
25.januar 2018 kl.19.00**

**Sak 01/18 Godkjenning av møtebok fra menighetsrådsmøte 12.12.17**

**Vedtak:** Møteboken fra 12.12.17 ble godkjent

**Sak 02/18 Orienteringer fra AU og utvalg** Katrine Lind- Solstad blir vikar i kapellanstilling fra 1.mars og ut året. Hun tar  
hovedansvaret for konfirmantene. I år er det 40 konfirmanter  
 Staben er på stabstur 1.-2.februar på Kobberhaughytta.  
 Kjøkkenet i 1.etg er revet. Det er oppdaget fukt i veggen som Fellesrådet er kontaktet om og skal gjøre noe med.

**Sak 03/18 Samtale med barne- og ungdomsutvalgene**   
Kari Winger Oftebro fortalte fra sitt arbeid som ungdomsdiakon i prostiet.  
Hun er med på å drive Kafè A som er åpent hver fredag i Røa kirke for ungdom. Dette er en livssynsåpen kafè.  
Kari driver lederkurs sammen med flere andre i prostiet  
Hun leder sorggruppe for voksne som Ris, Røa og Voksen menighet samarbeider om. Det er et ønske om å få til sorggrupper for barn, som Kari jobber med nå .  
Kari kan tilkalles som kirkens representant dersom det trengs.  
Kari kan kontaktes på mail: ko233@kirken.no

Vi hadde en gjennomgang av strategiplanen for barne- og ungdomsutvalgene. Vi ser at mye er gjort. Temasamling for ungdom/konfirmantforeldre om «Hvordan det er å ha ungdom i hus» har ikke vært gjennomført.  
Kari jobber med bydelen om dette temaet.   
Det er forslag på å ha temaet som en del av foreldremøte for konfirmantforeldre. Bydelen kan stille gratis med foredragsholder. Dette kan være et samarbeid med Røa.

**Ungdomsutvalget:**  
Thomas informerte fra ungdomsavdelingen:  
Det vil settes ned et nytt ungdomsutvalg. De som sitter der nå er en del eldre enn målgruppen og blir for distansert. Det er et ønske å lage et utvalg med bredt spekter i alder.   
Ungdomsklubben ønsker for øyeblikket ikke å være med i KFUK/M. De har lite med KFUK/M å gjøre. Klubben er mer enn vennegjeng som møtes uten noe lederstruktur. Klubben ønsker tilhørighet til en større kirke. Klubben og ungdomsmiljøet har tidligere vært knyttet til SVUR. Tanken om å få til denne kontakten igjen har begynt å ta form i prostiet.

Thomas har et ønske å få med en gjeng på Skjærgårdsgospel. Det har ikke vært vinterleir på flere år og dette kan være noe nytt som fenger. Det kan gi ny motivasjon for å gjøre noe sammen. Ungdommene er veldig positive til å delta. Det er et ønske om at MR kan gi økonomisk støtte til hver deltaker på Skjærgårdsgospel. MR er positive til dette.   
Det blir gått ut med en åpen invitasjon til ungdomslederne. Vi ser hvor mange det blir som vil være med og prøver å gi best mulig økonomisk støtte utfra de økonomiske rammen som budsjettet gir ungdomsavdelingen.

Thomas jobber med å få orden på musikkutstyret som er i kirken.  
Han kjøper inn noe mer utstyr for at vi skal få mest mulig utnyttelse av utstyret som helhet i Voksen. Derfor naturlig at ikke bare ungdomsavdelingen betaler for dette, siden alle benytter seg av utstyret som er her.

Lokal beredskapsplan ble tatt opp som et viktig tema. Hvem har ansvaret om noen melder noe? Dette må avklares.   
Menighetsrådet må ta opp dette på neste møte i tillegg til hvilken praksis vi skal ha for frivillige og politiattest

**Barneutvalget:**  
Knut Erik informerte fra barneutvalget.   
Barneutvalget har hatt en down i høst med lite møter. Marita har sagt seg villig til å være medlem i utvalget. MR må formelt godkjenne det.  
  
Barnearbeidet har opplevd seg mindre prioritet enn ungdomsarbeidet. Det er viktig at MR er tydelig på hvordan de vil prioritere barne- og ungdomsarbeidet  
Det er behov for oppfølging fra de ansatte inn mot barnearbeidet. Behovet er å bli sett. Det er viktig at det er tydelig formidlet hvem av de ansatte som er kontakten til de forskjellige enhetene. De frivillige driver veldig bra, men trenger å bli sett og få støtte fra ansatte.   
Det er et ønske om at hver enkelt enhet i barnearbeidet sitter med en representant i barneutvalget.  
 **Noen glimt fra arrangement og de forskjellige enhetene:**

Juletrefest gikk veldig bra. Mye folk og god stemning.

Søndagsskolen har Roald overtatt organiseringen av.   
Minivox går bra slik styret og dirigentene opplever det

Soul children går også bra med mange barn etter oppstarten i høst. Gøy at det er mange gutter med  
  
Speideren. Det er vanskelig å få kontakten med de. Det signaliseres også at det er vanskelig for nye foreldre å komme inn og hjelpe til. Større samlinger fungerer dårligere for de minste aldersgruppene.   
Speideren har vært lite engasjert inn i menigheten.  
Det oppleves som speideren blir mer løsrevet fra menigheten og heller tettere knyttet til KFUK/M.

**Sak 04/18 Bytte møtedato fra 1.mars**Det skal være møte med biskopen for alle menighetsrådene 1.mars i Nordstrand kirke. Derfor er det forslag på å flytte vårt MR møte til 7.mars  
**Vedtak: Menighetsrådsmøte flyttes fra 1.mars til 7.mars kl19.**

**Sak 05/18** **Menighetens sommerfest**Dette skal være en fest for frivillige. Hva gjør vi?  
**Vedtak: MR vil fortsette med sommerfesten. Alle frivillige inviteres. Mer detaljert program må utarbeides.**

**Sak 06/18 Klargjøring av representasjon i MR våren 2018**Hauk har søkt permisjon til 1.september og Line har permisjon til mars. Ellen Sveen har permisjon hele vårsemesteret.  
Ole og Karen Therese rykker derfor opp som faset medlemmer i MR denne våren. Elisabeth blir fast varamedlem.   
Mens Hauk har permisjon blir Wenche vår faste representant i Fellesrådet og Randi er vara.

**Sak 07/18 Eventuelt:   
Støtte til setetrekk i bil**Espen søker støtte på kr 1500 til kjøp av setetrekk i bilen da han bruker den mye i sin diakonitjeneste. Se vedlegg  
**Vedtak: MR gir Espen støtte til å kjøpe setetrekk for kr 1500**

**Tilgang for godkjenning av fakturaer i nettbanken.**I dag er det Anne og Veronika i tillegg til Knut Ole kan godkjenne fakturaer i nettbank. Vi ser at det er behov for en til som kan dette. Espen er forespurt

**Vedtak: MR gir Espen fullmakt for tilgang til nettbanken.**

|  |  |  |  |
| --- | --- | --- | --- |
| Dato | Møte/arr. | Tidspunkt | Merknad |
| 8.januar | AU | 15:30 |  |
| 25.Januar | MR | 19:00 | Barne- og ungdomsutvalg |
| 15.februar | AU | 15:30 |  |
| 1. mars | Møte med biskopen | 17:00 | Nordstrand kirke |
| 7.mars | MR | 19:00 | Info utval kommer |
| 21.mars | AU | 15:30 |  |
| 5.april | MR | 19:00 | GMU kommer |
| 19.april | AU | 15:30 |  |
| 22.april | Årsmøte | 12:30 |  |
| 2.mai | Dugnad | Ettermiddagen |  |
| 3.mai | MR | 19:00 |  |
| 30.mai | AU | 15:30 |  |
| 6.juni | MR | 18:00 | Hos Randi |